རྒྱལ་ཁབ་ཀྱི་གཞུང་དམངས་ཡོངས་ཀྱིས་ཤིན་ཏུ་གཙིགས་སུ་འཛིན་པའི་གོང་གི་གྲོས་ཆོད་གསར་བ་འདི་བྱུང་ནས་ལོ་གཉིས་ཙམ་མ་སོན་པའི་རིང་ལ་རྔ་བ་ས་ཁུལ་གྱི་ཆབ་སྲིད་དབང་འཛིན་པས་གྲོས་ཆོད་དེ་དང་ཉེས་ཁྲིམས་ཀྱི་རྩ་དོན་སྣང་མེད་ཏུ་གཡུགས་ནས་འདི་འདྲའི་ཁྲིམས་ལས་བརྒལ་ཞིང་ཏང་དང་རྒྱལ་ཁབ་ཀྱི་ཡང་དག་གྲོས་ཆོད་ལ་མངོན་གསལ་གྱིས་ངོ་རྒོལ་བྱས་ཤིང་གཏོར་བཤིག་བཏང་བའི་རྩིང་སྤྱོད་དེ་ངོ་མ་ཧ་ལས་བ་ཞིག་རེད།མི་རིགས་རང་སྐྱོང་ས་ཁུལ་གྱི་ཆབ་སྲིད་དབང་འཛིན་པ་དང་ཁྲིམས་འཛིན་པ་རྣམས་ཁྲིམས་ལ་རྨོངས་ནས་སྒྲིག་ཁྲིམས་བཟོ་བ་དང་ཆབ་སྲིད་འཛིན་སྐྱོང་བྱེད་པ་ནི་མི་རིགས་རང་སྐྱོང་ས་ཁུལ་ན་གནད་དོན་རབ་དང་རིམ་པ་བྱུང་དང་འབྱུང་བཞིན་པའི་རྒྱུ་རྐྱེན་ལྟེ་བ་དེ་ཡིན།